
ĮSAKYMAS
DĖL EUROPOS SĄJUNGOS TRIUKŠMO VALDYMO SEKTORIAUS TEISĖS AKTŲ REIKALAVIMŲ ĮGYVENDINIMO ATASKAITŲ TEIKIMO EUROPOS KOMISIJAI TAISYKLIŲ PATVIRTINIMO

2005 m. spalio 25 d. Nr. V-787/D1-507/3-467
Vilnius

Vadovaudamiesi Lietuvos Respublikos triukšmo valdymo įstatymo 25 straipsnio 2 dalimi, atsižvelgdami į Lietuvos Respublikos Vyriausybės 2004 m. balandžio 7 d. nutarimo Nr. 388 „Dėl Informacijos ir ataskaitų, susijusių su Europos Sąjungos aplinkos sektoriaus teisės aktų įgyvendinimu ir teikiamų Europos Komisijai, Europos cheminių medžiagų agentūrai ir Europos aplinkos agentūrai rengimo ir teikimo tvarkos aprašo patvirtinimo“ 2 punkto nuostatas bei įgyvendindami 2002 m. birželio 25 d. Europos Parlamento ir Tarybos direktyvą 2002/49/EB dėl aplinkos triukšmo įvertinimo ir valdymo su paskutiniais pakeitimais, padarytais 2019 m. birželio 5 d. Europos Parlamento ir Tarybos reglamentu (ES) 2019/1010,
t v i r t i n a m e Europos Sąjungos triukšmo valdymo sektoriaus teisės aktų reikalavimų įgyvendinimo ataskaitų teikimo Europos Komisijai taisykles (pridedama). 

. Europos Sąjungos triukšmo valdymo sektoriaus teisės aktų reikalavimų įgyvendinimo ataskaitų teikimo Europos Komisijai taisyklės (toliau – Taisyklės) nustato 2002 m. birželio 25 d. Europos Parlamento ir Tarybos direktyvos 2002/49/EB dėl aplinkos triukšmo įvertinimo ir valdymo su paskutiniais pakeitimais, padarytais 2019 m. birželio 5 d. Europos Parlamento ir Tarybos reglamentu (ES) 2019/1010, įgyvendinimo Lietuvoje duomenų rinkinių teikimo Europos Komisijai tvarką.
. Taisyklėse vartojamos sąvokos ir jų apibrėžtys:
. Duomenų saugykla – Europos aplinkos agentūros valdoma informacinė sistema, kurioje saugoma per valstybių narių kontroliuojamus nacionalinių duomenų teikimo ir keitimosi jais mazgus teikiama informacija apie aplinkos triukšmą ir su juo susiję duomenys. 
. Kitos Taisyklėse vartojamos sąvokos suprantamos taip, kaip jos apibrėžtos Lietuvos Respublikos triukšmo valdymo įstatyme.
. Akcinė bendrovė „Via Lietuva“ Nacionaliniam visuomenės sveikatos centrui prie Sveikatos apsaugos ministerijos (toliau – Centras) teikia duomenų rinkinius, kuriuose yra informacija apie:
. ne aglomeracijose esančius pagrindinius kelius (toliau – keliai);
. kelių strateginio triukšmo kartografavimo triukšmo kontūrų žemėlapius;
. su keliais susijusius triukšmo poveikio duomenis;
. anksčiau vykdytas triukšmo valdymo programas ir dabar taikomas triukšmą mažinančias priemones keliuose (jeigu triukšmo valdymo programos anksčiau nebuvo, teikti nereikia);
. keliams skirtus triukšmo veiksmų planus;
. keliams skirtų triukšmo veiksmų planų aprėpties zoną.
. Lietuvos transporto saugos administracija Centrui teikia duomenų rinkinius, kuriuose yra informacija apie: 
. ne aglomeracijose esančius pagrindinius geležinkelius (toliau – geležinkeliai) ir stambius oro uostus (toliau – oro uostai); 
. geležinkelių ir oro uostų strateginio triukšmo kartografavimo triukšmo kontūrų žemėlapius;
. su geležinkeliais ir oro uostais susijusius triukšmo poveikio duomenis;
. anksčiau vykdytas triukšmo valdymo programas ir dabar taikomas triukšmą mažinančias priemones geležinkeliuose ir oro uostuose (jeigu triukšmo valdymo programos anksčiau nebuvo, teikti nereikia);
. geležinkeliams ir oro uostams skirtus triukšmo veiksmų planus;
. geležinkeliams ir oro uostams skirtų triukšmo veiksmų planų aprėpties zoną.
. Savivaldybių, kuriose yra aglomeracijų, administracijos Centrui teikia duomenų rinkinius, kuriuose yra informacija apie:
. aglomeracijas;
. aglomeracijų strateginio triukšmo kartografavimo triukšmo kontūrų žemėlapius;
. su aglomeracijomis susijusius triukšmo poveikio duomenis;
. anksčiau vykdytas triukšmo valdymo programas ir dabar taikomas triukšmą mažinančias priemones aglomeracijose (jeigu triukšmo valdymo programos anksčiau nebuvo, teikti nereikia);
. aglomeracijoms skirtus triukšmo veiksmų planus;
. aglomeracijoms skirtų triukšmo veiksmų planų aprėpties zonas;
. aglomeracijose arba gamtoje esančias tyliąsias zonas.
. Akcinė bendrovė „Via Lietuva“, Lietuvos transporto saugos administracija ir savivaldybių, kuriose yra aglomeracijų, administracijos (toliau – institucijos) Taisyklių 3–5 punktuose nurodytus duomenų rinkinius, atitinkančius 2021 m. lapkričio 11 d. Komisijos įgyvendinimo sprendime (ES) 2021/1967, kuriuo pagal Europos Parlamento ir Tarybos direktyvą 2002/49/EB sukuriama privaloma duomenų saugykla ir privalomas keitimosi skaitmenine informacija mechanizmas (toliau – Sprendimas), nustatytus reikalavimus ir duomenų teikimo rekomendacijas, pateiktas Europos aplinkos informacijos ir stebėjimo tinklo (Eionet) portale, apsikeitimo formatu „GeoPackage“ teikia Centrui ne vėliau kaip likus 2 mėnesiams iki Taisyklių 7–9 punktuose nurodytų datų. 
. Taisyklių 3.1, 4.1 ir 5.1 papunkčiuose nurodytus duomenų rinkinius Centras pateikia į duomenų saugyklą ne vėliau kaip iki 2020 m. birželio 30 d., o vėliau – kas 5 metus, skaičiuojant nuo šiame punkte nurodytos datos.
. Taisyklių 3.2, 3.3, 4.2, 4.3, 5.2 ir 5.3 papunkčiuose nurodytus duomenų rinkinius Centras pateikia į duomenų saugyklą ne vėliau kaip iki 2022 m. gruodžio 30 d., o vėliau – kas 5 metus, skaičiuojant nuo šiame punkte nurodytos datos.
. Taisyklių 3.4–3.6, 4.4–4.6 ir 5.4–5.7 papunkčiuose nurodytus duomenų rinkinius Centras pateikia į duomenų saugyklą ne vėliau kaip iki 2025 m. sausio 18 d., o vėliau – kas 5 metus, skaičiuojant nuo šiame punkte nurodytos datos.
. Tais atvejais, kai institucijoms sudarant strateginius triukšmo žemėlapius pasikeičia Centrui anksčiau pateikta Taisyklių 3.1, 4.1 ir 5.1 papunkčiuose nurodyta informacija, kartu su Taisyklių 3.2, 3.3, 4.2, 4.3, 5.2 ir 5.3 papunkčiuose nurodyta informacija ją teikiantys atitinkami subjektai Centrui pateikia atnaujintus Taisyklių 3.1, 4.1 ir 5.1 papunkčiuose nurodytus duomenų rinkinius. Centras atnaujintus Taisyklių 3.1, 4.1 ir 5.1 papunkčiuose nurodytus duomenų rinkinius į duomenų saugyklą pateikia kartu su Taisyklių 3.2, 3.3, 4.2, 4.3, 5.2 ir 5.3 papunkčiuose nurodytais duomenų rinkiniais.
. Tais atvejais, kai institucijos teikia Centrui atnaujintą Taisyklių 3–5 punktuose nurodytą informaciją, ji Centrui pateikiama pagal Taisyklių 6 punkte nurodytus duomenų rinkinių reikalavimus, apibūdinant atnaujintos ir pirminės informacijos skirtumus ir nurodant atnaujinimo priežastis.
. Taisyklių 11 punkte nurodytus duomenų rinkinius su atnaujinta informacija Centras į duomenų saugyklą pateikia ne vėliau kaip per 2 mėnesius nuo jos gavimo Centre dienos.
. Centro interneto svetainėje visuomenei nuolat skelbiama informacija apie subjektus, teikiančius Taisyklių 3–5 punktuose nurodytus duomenis (institucijos pavadinimas, buveinės adresas, telefono numeris, fakso numeris, elektroninio pašto adresas).
. Centras į duomenų saugyklą teikia Sprendime nurodytus triukšmo ribinių verčių ir institucijų duomenis ne vėliau kaip iki 2025 m. sausio 18 d., o vėliau – kas 5 metus, skaičiuojant nuo šiame punkte nurodytos datos.
_____________________

